A 15. sorszámú Hajózási üzemeltetési vezető megnevezésű szakképesítés szakmai és vizsgakövetelménye

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 52 841 01

1.2. Szakképesítés megnevezése: Hajózási üzemeltetési vezető

1.3. Iskolai rendszerű szakképzésben a szakképzési évfolyamok száma: **-**

1.4. Iskolarendszeren kívüli szakképzésben az óraszám: 800-1000

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: egyéves hajós szakmai gyakorlat (min. matróz)

2.4. Egészségügyi alkalmassági követelmények: szükséges

2.5. Pályaalkalmassági követelmények: szükséges

2.6. Elméleti képzési idő aránya: 60 %

2.7. Gyakorlati képzési idő aránya:40 %

2.8. Szintvizsga: nincs

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítéssel legjellemzőbben betölthető munkakör (ök),foglalkozás (ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör (ök)** |
| 3.1.2. | 8430 | Hajószemélyzet, kormányos, matróz | Hajózási üzemeltetési vezető |

3.2. A szakképesítés munkaterületének rövid leírása:

Hajózási tevékenység szakszerű irányítása egy vállalkozáson belül.

Hajók műszaki vizsgáztatása és hatósági szemlére való felkészítése.

Hajózási vállalkozások jogi képviselete.

A szakképesítéssel rendelkező képes:

- hajózási tevékenység szakszerű irányítására;

- betartatni a víziközlekedési törvényt és annak rendeleteit;

- betartatni, a hajózási tevékenység végzését szabályozó legfontosabb jogszabályokat,

- áttekinteni és elkészíteni jogi és fuvarozási szerződéseket,

- hatósági előírásoknak megfelelően felkészíteni úszólétesítményeket üzemképességi szemlékre;

- hajóépítési javítási feladatok koordinálására,

- hajóokmányok és személyzeti okmányok vezetésére;

- kapcsolattartásra és hivatali ügyintézésre a közlekedési hatóságok felé;

- úszólétesítmények, kikötők műszaki nautikai ellenőrzésére,

- a víziközlekedés biztonsági szabályainak betartatására;

- a munkavédelmi és egészségügyi előírások ellenőrzése, és betartatása.

3.3. Kapcsolódó szakképesítések

|  |  |  |  |
| --- | --- | --- | --- |
|  | A |  B | C |
|  3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | - | - | - |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése**  |
| 4.3. | 11761-16 | Jogi ismeretek |
| 4.4. | 11762-16 | Kereskedelmi, adó és számviteli alapismeretek |
| 4.5. | 11759-16 | Hajózási műszaki, üzemvitel és, hajóbiztonsági ismeretek |
| 4.6. | 11760-16 | Vízrajzi ismeretek |
| 4.7 | 11498-12  | Foglalkoztatás I. (érettségire épülő képzések esetén) |
| 4.8 | 11499-12 | Foglalkoztatás II. |

**5. VIZSGÁZTATÁSI KÖVETELMÉNYEK**

5.1. A szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11761-16 | Jogi ismeretek | gyakorlati, írásbeli |
| 5.2.4. | 11762-16 | Kereskedelmi, adó és számviteli ismeretek | írásbeli |
| 5.2.5. | 11759-16 | Hajózási, műszaki, üzemvitel és hajóbiztonsági ismeretek | gyakorlati, szóbeli |
| 5.2.6. | 11760-16 | Vízrajzi ismeretek | szóbeli |
| 5.2.7 | 11498-12  | Foglalkoztatás I. (érettségire épülő képzések esetén) | írásbeli |
| 5.2.8 | 11499-12 | Foglalkoztatás II. | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga, vizsgatevékenységei és vizsgafeladatai:

5.3.1. Gyakorlati vizsgatevékenység

Üzemben lévő hajó, időszakos szemlére való teljes felkészítésének, előkészítése, a hajó tűzoltó és kármentő berendezéseinek ellenőrzése, egyéni és csoportos mentőeszközök ellenőrzése.

A vizsgafeladat időtartama: 120 perc

A vizsgafeladat értékelési súlyaránya a gyakorlati vizsgatevékenységen belül: 100%

A teljes vizsgatevékenységen belül: 35%

5.3.2. Központi írásbeli vizsgatevékenység

A vizsgafeladat megnevezése: A jogi, kereskedelmi, adó és számviteli alapismereteket, a hajózási üzemeltetési vezető tevékenységére jellemző, komplex módon összefogó vizsgafeladat.

A vizsgafeladat időtartama: 180 perc

Értékelési súlyaránya a teljes vizsgatevékenységen belül: 35%

5.3.3. Szóbeli vizsgatevékenység:

A vizsgafeladat megnevezése: Hajózási műszaki, üzemviteli és vízrajzi ismeretek

A vizsgafeladat ismertetése: A vizsgázó tételt húz. A tételek a hajózási műszaki és üzemviteli modul tartalmán alapulnak. A tétel kihúzása után a vizsgázónak 20 perce van, írásban vázlat készítésére. Ezt követően a vizsgázó szóban ad választ a húzott tételben szereplő kérdésekre.

Minden tétel 10 kérdést tartalmaz.

A vizsgafeladat időtartama: 60 perc

Értékelési súlyaránya a teljes vizsgatevékenységen belül: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

Az írásbeli vizsgán segédeszköz nem használható. A szóbeli vizsgán, a tételek kidolgozásához a vizsgázó vázlatot készíthet, amihez rendelkezésére állnak a szükséges eszközök.

A szakképesítéssel kapcsolatos előírások az állami szakképzési és felnőttképzési szerv honlapján érhetők el.

5.5. A szakmai vizsga értékelésének a szakmai vizsgaszabályzattól eltérő szempontjai:-

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1 | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2 | laptop |
| 6.3 | projektor és vetítő vászon |
| 6.4 | hajózási szabályzat |
| 6.5 | elektronikus jogkódex |
| 6.6 | EGK belvízi hajózást érintő jogszabályai nyomtatott és elektronikus formában |
| 6.7 | hajózásra vonatkozó jogszabálygyűjtemény |
| 6.8 | adójogszabályok |
| 6.9 | aktuális fuvarlevél minták |
| 6.10 | belvízi hajók műszaki felügyeleti előírása |
| 6.11 | a belvízi utakon közlekedő úszólétesítmények hajózásra alkalmassága és megfelelősége feltételeiről, az üzemképesség vizsgálatáról és tanúsításáról szóló 13/2001. (IV. 10.) KÖVIM rendelet nyomtatott formában |
| 6.12 | Magyar Közlöny 2008/47/2. száma |
| 6.13 | A víziközlekedésről szóló 2000. évi XLII. törvény nyomtatott és elektronikus formában  |

**7. EGYEBEK**